அண்ணல் காந்தியடிகளின் உண்மை பக்தரான சரஸ்வதியின் தந்தை குணாளன் அந்த நாளில் கள்ளுக்கடை மறியலில் ஈடுபட்டு சிறையில் வதைப்பட்டவர். அப்பேற்பட்ட மது எதிர்ப்பாளரின் மருமகன் மதுவாதியாகி விட்டாரே என்று நினைக்க நினைக்க துயரத்தின் உயரத்துக்கே சென்று விட்டார் சரஸ்வதி. மது அருந்துபவர் வீட்டில் தம்மால் ஒரு கணமும் இருக்க முடியாதென்று புரட்சி முடிவெடுத்து உறவை உதறித்தள்ளி, தனக்கென ஒரு எதிர்கால திட்டத்தோடு தன் தம்பி விசுவநாதன் வீட்டிற்கு சென்றுவிட்டார்.